cyanic-selkie/wikianc huggingface dataset:
சத்யம் முறைகேடு வழக்கு
வழக்கு
தணிக்கையாளர்கள் நிறுவனத்தின் உயர்மட்ட நபர்கள் தரும் தரவுகளை அப்படியே நம்புதல் என்பதை இவ்வழக்கு கேள்விக்குள்ளாக்கியது. மேலும் தணிக்கை முறையில் சுழற்சி போன்ற பல தணிக்கை குறித்த மாற்றங்களுக்கான தேவைகளைக் குறித்த கேள்விகளையும் எழுப்பியது.
வெளி இணைப்புகள்
பகுப்பு:இந்தியாவில் ஊழல் பகுப்பு:ஆந்திரப் பிரதேசம்
பேரோடு மாரியம்மன் செல்லாண்டியம்மன் கோயில்
பேரோடு மாரியம்மன் செல்லாண்டியம்மன் கோயில் தமிழ்நாட்டில் ஈரோடு மாவட்டம், பேரோடு என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் இரண்டு காலப் பூசைகள் நடக்கின்றன. ஐப்பசி மாதம் முக்கிய திருவிழா நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
புரோமானாடு டெசு ஆங்கிலேசு
புரோமானாட் டெசு ஆங்கிலேசு (Promenade des Anglais; உச்சரிப்பு:பிரோமானாடெசா(ங்)கிலே; நிகார்டு: Camin dei Anglés; பொருள்: ஆங்கிலேயர்களின் நடைத்தடம்) பிரான்சின் நீஸ் நகரில் நடுநிலக் கடற்கரையில் உள்ள புகழ்பெற்ற நடைத்தடம் ஆகும். இது மேற்கில் வானூர்தி நிலையத்திலிருந்து கிழக்கே குவாய் டெசு எடாட்சு-யுனிசு (ஐக்கிய அமெரிக்க துறை) வரை கிட்டத்தட்ட 7 கிமீ தொலைவிற்கு அமைக்கப்பட்டுள்ளது.
விசயலட்சுமி (கவிஞர்)
விஜயலஷ்மி ( ஆங்கிலம்: Vijayalakshmi) மலையாள மொழிக் கவிஞர் ஆவார். இவர் இந்தியாவின் கேரளாவைச் சார்ந்தவர். இவர் 1960 ஆம் ஆண்டு ஆகஸ்டு மாதம் 2 ஆம் நாள் பிறந்தார். இவர், 1980க்கும், 2010க்கும் இடைப்பட்ட காலத்தில் சுமார் 199 கவிதைகளை இயற்றியுள்ளார்.
வாழ்க்கைக் குறிப்பு
விஜயலட்சுமி 1960 ஆகஸ்ட் 2 அன்று குழிக்காட்டில் ராமன் வேலாயுதன், காமாட்சி இணையருக்கு மகளாகப் பிறந்தார். இவர், சோற்றானிக்கரை அரசு உயர்நிலைப்பள்ளி, எர்ணாகுளம் புனித தெரசா கல்லூரி, எர்ணாகுளம் மகாராஜாவின் கல்லூரி ஆகிய நிறுவனங்களில் தனது படிப்பை நிறைவு செய்தார். இவர் உயிரியல் பாடத்தில் பட்டத்தையும், மலையாள இலக்கியத்தில் முதுநிலை பட்டத்தையும் கேரள பல்கலைக்கழகத்தில் முதல் தரத்தில் பெற்றார். இவர் புகழ் பெற்ற மலையாள கவிஞரான பாலச்சந்திரன் சுள்ளிக்காடு என்பவரை திருமணம் செய்து கொண்டார்.
திக்ரே மாகாணம்
திக்ரே மாகாணம் (Tigray Province) (Amharic, கிழக்கு ஆப்பிரிக்காவில் அமைந்த எத்தியோப்பியா நாட்டின் வடக்கில் அமைந்த தன்னாட்சி கொண்ட மாகாணம் ஆகும். இதன் தலைநகரம் மெக்கல்லே ஆகும். இம்மாகாணம் திக்ரே பிரதேசம் மற்றும் அபார் பிரதேசத்தின் பகுதிகளைக் கொண்டுள்ளது. இம்மாகாணத்தின் தலைநகரம் மெக்கல்லே நகரம் ஆகும். இம்மாகாண மக்கள் திக்ரே மொழி பேசுகின்றனர்.
விசயலட்சுமி (கவிஞர்)
வாழ்க்கைக் குறிப்பு
பகுப்பு:1960 பிறப்புகள் பகுப்பு:மலையாளக் கவிஞர்கள் பகுப்பு:வாழும் நபர்கள்
புரோமானாடு டெசு ஆங்கிலேசு
வரலாறு
இந்த அழகான கடற்கரையோர நடைபாதையை கண்டு வியந்த நீசு நகர நிர்வாகம் இதனை மேலும் விரிவுபடுத்தியது. இந்த உலாத்தடம் முதலில் உள்ளக மொழியான நிசார்டில் கேமின் டெசு ஆங்கிலேசு எனப்பட்டது. தூரின் உடன்பாட்டிற்குப் பிறகு 1860இல் நீசைக் கைப்பற்றிய பிரான்சு இதற்கு லா பிரோமானாட் டெசு ஆங்கிலேசு என மறுபெயரிட்டது.
திக்ரே மாகாணம்
இம்மாகாணத்தின் வடக்கு மற்றும் மேற்கில் முறையே எரித்திரியா மற்றும் சூடான் நாடுகளில் எல்லைகள் உள்ளது. இதன் கிழக்கில் அபார் பிரதேசம், தெற்கில் அம்மாரா பிரதேசம் எல்லைகளாக உள்ளது.
புரோமானாடு டெசு ஆங்கிலேசு
2016 பாஸ்டில் நாள் தாக்குதல்
சூலை 14, 2016 அன்று உலாப்பாதையில் பாஸ்டில் நாள் வாணவேடிக்கைகளைக் கண்டு மகிழ்ந்திருந்த கூட்டத்தின் மீது சுமையுந்தை வேண்டுமென்றே செலுத்தி  குறைந்தது 84 பேர் கொல்லப்பட்டனர், பலர் காயமுற்றனர்.
திக்ரே மாகாணம்
இம்மாகண மக்கள் தொகையில் கிறித்துவர்கள் 95.5%, இசுலாமியர்கள் சிறுபான்மையினராக உள்ளனர். இம்மாகாணத்தின் பெரிய இனக் குழுவினாக திக்ரே மொழி பேசும் இனக்குழுவினர் 90% ஆகவுள்ளனர். திக்ரே மாகாணம் நிர்வாக வசதிக்காக 6 மண்டலங்களாக பிரிக்கப்பட்டுள்ளது. அவைகள்:மிராபவி மேற்கு மண்டலம், ஹுமெரா கிழக்கு மண்டலம், அதிகிராத் மண்டலம், மெககெலேக்னவ் மத்திய மண்டலம், தெபுபவி தெற்கு மண்டலம், வடமேற்கு மண்டலம், தென்கிழக்கு மண்டலம் ஆகும். மண்டலங்கள் மாவட்டங்களாகப் பிரிக்கப்பட்டுள்ளது.
புவியியல்
திக்ரே மாகாணம் மலைப்பகுதியாகும். இம்மாகாணம் பெரிய மலைகளால் சூழ்ந்த இயற்கை காடுகள் கொண்ட மாகாணம் ஆகும். திக்ரே பிரதேசத்தில் உற்பத்தியாகும் தக்கீசு ஆறு கிழக்கு சூடான் மற்றும் எரித்திரியா வழியாக பாய்ந்து நைல் நதியுடன் கலக்கிறது. தக்கீசு ஆறு எத்தியோப்பியாவின் திக்ரே பிரதேசத்திற்கும், எரித்திரியா நாட்டிற்கும் எல்லையாக உள்ளது.
புரோமானாடு டெசு ஆங்கிலேசு
தற்காலத்தில்
இங்கு ஆண்டுதோறும் நீசு கார்னிவல், பூக்களின் சண்டை போன்ற நிகழ்ச்சிகள் நடத்தப்படுகின்றன. தவிர நடுநிலக் கடலோரத்தில் அமர்ந்து ஓய்வெடுக்கவும் எதிரேயுள்ள நீலவண்ண ஏஞ்செல்சு விரிகுடாக் கடலை (la Baie des Anges) கண்டு களிக்கவும் இங்குள்ள நீலநிற நாற்காலிகளும் (chaises bleues)  நீச்சல் மாற்றுடை அறைகளும் (கபானா) சிறப்பான வசதிகளைத் தருகின்றன.
திக்ரே மாகாணம்
வரலாறு
இம்மாகாணத்தின் திக்ரே மொழி பேசும் இனக்குழுவினர், எத்தியோப்பியா நாட்டின் மக்கள் தொகையில் 6% மட்டுமே இருப்பினும், தனி நாடு கோரி திக்ரே மக்கள் விடுதலை முன்னணிப் படையினர் 2020-ஆம் ஆண்டு முதல் போராடி வருகிறார்கள்.
புரோமானாடு டெசு ஆங்கிலேசு
வெளி இணைப்புகள்
பகுப்பு:நீஸ்
திக்ரே மாகாணம்
மேற்கோள்கள்
பகுப்பு:எத்தியோப்பியா எத்தியோப்பியாவின் மாகாணங்கள்
சாலிசா பஞ்சம்
சாலிசா பஞ்சம் (Chalisa famine) 1783-84 காலகட்டத்தில் இந்தியத் துணைக்கண்டத்தைத் தாக்கிய ஒரு பெரும் பஞ்சம். அக்காலகட்டத்தில் நிகழ்ந்த எல் நீனோ பருவநிலை மாற்றத்தால் இப்பஞ்சம் ஏற்பட்டது. சாலீசா என்பதற்கு ”நாற்பதாவது ஆண்டின்” என்று பொருள். இந்தியில் “சாலீஸ்” என்றால் நாற்பது. இந்து சம்வத் நாட்காட்டியின் படி 1840 ஆம் ஆண்டு (1783) இப்பஞ்சம் நிகழ்ந்ததால் இப்பெயர் ஏற்பட்டது.
வட இந்தியாவின் பல பகுதிகள் இப்பஞ்சத்தால் கடுமையாக பாதிக்கப்பட்டன. குறிப்பாக தில்லி, தற்கால உத்தரப் பிரதேசம், கிழக்கு பஞ்சாப், ராஜபுதானா, காஷ்மீர் போன்ற பகுதிகள் பாதிக்கபப்ட்டன. இவை அனைத்தும் இந்திய மன்னர்களின் ஆட்சியின் கீழிருந்தன. இதற்கு முந்தைய ஆண்டு (1782-83) தென்னிந்தியாவின் பல பகுதிகளைப் பஞ்சம் தாக்கியிருந்தது. பிரித்தானிய கிழக்கிந்திய நிறுவனத்தின் கட்டுப்பாட்டிலிருந்து சென்னை போன்ற பகுதிகளையும் ஐதர் அலியின் கட்டுப்பாட்டிலிருந்த மைசூர் அரசின் பல பகுதிகளையும் இப்பஞ்சம் தாக்கியது. இவ்விரு பஞ்சங்களால் ஒரு கோடியே பத்து லட்சம் மக்கள் மாண்டனர்.
மேற்கோள்கள்
பகுப்பு:பிரித்தானிய இந்தியாவில் பஞ்சம் பகுப்பு:1783 நிகழ்வுகள் பகுப்பு:1784 நிகழ்வுகள்
மறு ஆய்வு மனு
இந்திய அரசியலமைப்பு சட்டம் 137 பிரிவு 145 இன் படி இந்திய உச்ச நீதிமன்றம் எந்த ஒரு தீர்ப்பையும் மறு ஆய்வு செய்வதற்கு அதிகாரம் படைத்தது ஆகும். உச்சநீதிமன்றச் சட்டம், 1966 இன் படி தீர்ப்பு வழங்கப்பட்ட 30 நாட்களுக்கு உள்ளாக மறு ஆய்வு மனு தாக்கல் செய்யப்பட வேண்டும். மேலும் இந்த மறு ஆய்வு மனுவானது தீர்ப்பு வழங்கப்பட்ட குழுவிற்கும் விநியோகிக்கப்பட வேண்டும் எனவும் அறிவுறுத்தப்பட்டுள்ளது.
2ஜி அலைக்கற்றை வழக்கு
முதன்மைக் கட்டுரை: 2ஜி அலைக்கற்றை வழக்கு
பெப்ரவரி 2, 2012 இல் இந்திய உச்ச நீதிமன்றம் 2ஜி அலைக்கற்றை ஒதுக்கீட்டில் 122 உரிமங்களை விலக்கிவைத்தது.இந்தத் தீர்ப்பை எதிர்த்து இந்திய அரசு மார்ச் 2,2012 இல் மறு ஆய்வு மனு தாக்கல் செய்தது. இதே தினத்தில் எம்டிஎஸ் இந்தியா நிறுவனம் மறு ஆய்வு மனு தாக்கல் செய்தது. இந்திய உச்ச நீதிமன்றம் ஏப்ரல் 4,2012 இல் இந்திய அரசாங்கத்தின் மனுவை விசாரணைக்கு ஏற்றது. அதேசமயத்தில் ஏனைய 10 மறு ஆய்வு மனுக்களைதள்லுபடி செய்தது.
கதிர் ஏற்பளவினைக் குறைக்கும் வழிகள்
கதிர்களின் ஏற்பளவினைக் குறைக்கும் வழிகள்  (Methods to reduce patient dose ) மருத்துவத் துறையில் பெறப்படும் கதிர்வீச்சின் தீய விளைவுகளைக் குறைக்கப் போதிய நடவடிக்கைகளை மேற்கொள்ள முன்வைக்கப்படும் சில பரிந்துரைகள் ஆகும். பரிந்துரைகள்:
வெளியிணைப்புகள்
பகுப்பு:கதிரியக்கம்
நெதர்லாந்து
புவியியல் அடிப்படையில் இது ஒரு தாழ்நிலப் பகுதி. இதன் 25% நிலப் பகுதி கடல் மட்டத்துக்குக் கீழ் அமைந்துள்ளதுடன், 21% மக்கள் அப்பகுதிகளில் வாழ்கின்றனர். அத்துடன் இதன் 50% நிலப்பகுதி கடல் மட்டத்திலிருந்து ஒரு மீட்டருக்கு உட்பட்ட உயரத்தில் அமைந்துள்ளது. இந்தத் தன்மையே இதன் பெயருக்கும் காரணமாகியது. டச்சு மொழியிலும் வேறு பல ஐரோப்பிய மொழிகளிலும் இதன் பெயர் "தாழ்ந்த நாடு" என்னும் பொருள் கொண்டது. கடல் மட்டத்துக்குக் கீழ் அமைந்த நிலப்பகுதிகளில் பெரும்பாலானவை மக்களில் நடவடிக்கைகளினால் ஏற்பட்டவை. குறிப்பாக, பல நூற்றாண்டுகளாக இப் பகுதியில் கட்டுப்பாடற்ற முறையில் இடம்பெற்ற முற்றா நிலக்கரி (peat) அகழ்வினால் இப்பகுதிகள் பல மீட்டர்கள் தாழ்ந்து போயின.
இது ஒரு மக்கள் நெருக்கம் மிகுந்த நாடு. இந்நாடு இங்கு அமைந்துள்ள காற்றாலைகளுக்குப் புகழ்பெற்றது.
அப்சுபர்க்கு நெதர்லாந்து 1519–1581
thumb|left|150px|[[டச்சுப் பொற்காலம்|டச்சுப் பொற்காலத்தில் அன்றாட வாழ்க்கையைக் காட்டும் ஓவியம் யான் இசுட்டீன் (Jan Steen) வரைந்தது.]] thumb|left|150px|[[வில்லெம் டி சுவீகர் எனவும் அழைக்கப்படும் ஆரெஞ்சின் இளவரசர் முதலாம் வில்லியம். டச்சுப் புரட்சியின் போது தலைவராக இருந்தார்.]] thumb|left|150px|ஒல்லாந்தர் கால "[[ஜகார்த்தா|பத்தாவியா" (தற்போதைய சக்கார்த்தா. ஆன்ட்ரீசு பீக்மன் என்பவர் வரைந்தது. 1656.]] thumb|left|150px|நான்கு நாள் போர், 1–4 சூன் 1666, [[இரண்டாவது ஆங்கில-டச்சுப் போர்|இரண்டாவது ஆங்கில-டச்சுப் போரின்போது இடம்பெற்றது.]] thumb|left|150px|[[நெதர்லாந்தின் இரண்டாவது வில்லியம்|நெதர்லாந்தின் இரண்டாவது வில்லியத்துக்குப் பின்னர் மன்னர்கள் தமது அரசியல் அதிகாரங்களில் பலவற்றை இழந்தனர்.]] thumb|left|150px|[[சுரினாம்|சுரினாமுக்காக பெரிய பிரித்தானியாவுடன் மாற்றீடு செய்துகொள்ளும் முன்னர், 1664 ஆம் ஆண்டில் நியூ அம்சுட்டர்டாமின் தோற்றம். பிரித்தானியர் ஆட்சியின் போது இது நியூயார்க் எனப் பெயர் பெற்றது.]] புனித உரோமப் பேரரசரும், எசுப்பானியாவின் அரசருமான ஐந்தாம் சார்லசின் கீழ் நெதர்லாந்துப் பகுதிகள் பதினேழு மாகாணங்களில் ஒன்றாக இருந்தது. இவற்றுள் இன்றைய பெல்சியத்தின் பெரும் பகுதியும்; லக்சம்பர்க்கும், பிரான்சு, செருமனி ஆகியவற்றின் சில பகுதிகளும் அடங்கியிருந்தன.
இம் மாகாணங்களுக்கும் எசுப்பானியாவுக்கும் இடையிலான எண்பது ஆண்டுப் போர் 1568ல் தொடங்கியது. 1579 ஆம் ஆண்டில் பதினேழு மாகாணங்களில் வடக்கு அரைப்பகுதி மாகாணங்கள் ஒப்பந்தம் ஒன்றின்கீழ் உத்ரெகு ஒன்றியம் (Union of Utrecht) எனப்படும் ஒன்றியத்தை உருவாக்கின. இந்த ஒப்பந்தப்படி ஒவ்வொரு மாகாணமும் எசுப்பானியப் படைகளுக்கு எதிராக ஒன்றுக்கு ஒன்று உதவுவதற்கு இணங்கின. இந்த உத்ரெகு ஒன்றியமே தற்கால நெதர்லாந்துக்கு அடிப்படையாகக் கருதப்படுகிறது. 1581 ஆம் ஆண்டு வடக்கு மாகாணங்கள், எசுப்பானியாவின் இரண்டாம் பிலிப் அரசரைத தமது அரசர் அல்ல என அறிவித்து விடுதலை அறிவிப்புச் செய்தன.
எசுப்பானியாவுக்கு எதிரான டச்சு மக்களின் போராட்டத்துக்கு உதவுவதாக உறுதியளித்த இங்கிலாந்தின் முதலாம் எலிசபெத், 1585 ஆம் ஆண்டு இங்கிலாந்துப் படைகளை அனுப்புவதாக ஒத்துக்கொண்டு ஒப்பந்தம் ஒன்றைச் செய்துகொண்டார். இதன்படி, இங்கிலாந்து 1585 ஆம் ஆண்டு டிசம்பரில் லேசெசுட்டரின் முதலாம் ஏர்ல் ராபர்ட் டட்லி தலைமையில் 7.500 வீரர்களைக் கொண்ட படை நெதர்லாந்துக்கு அனுப்பியது. எனினும் இப்படையால் டச்சுப் போராட்டத்துக்கு அதிக நன்மை எதுவும் கிடைக்கவில்லை.
எசுப்பானிய அரசர் இரண்டாம் பிலிப்பு மாகாணங்கள் பிரிந்து செல்வதை இலகுவில் ஏற்றுக்கொள்வதாக இல்லை. இதனால் போர் 1648 ஆம் ஆண்டுவரை நீடித்தது. இறுதியில் நான்காம் பிலிப்பு எசுப்பானியாவின் மன்னராக இருந்தபோது ஏழு வடமேற்கு மாகாணங்களின் விடுதலையை எசுப்பானியா ஏற்றுக்கொண்டது.
டச்சுக் குடியரசு 1581–1795
விடுதலைக்குப் பின்னர், ஒல்லாந்து, சீலந்து, குரோனிங்கென், பிரீசுலாந்து, உத்ரெகு, ஓவரீசெல், கெல்டர்லாந்து என்னும் மாகாணங்கள் சேர்ந்து ஒரு கூட்டமைப்பை உருவாக்கின. இக் கூட்டமைப்பு ஏழு ஒன்றிய நெதர்லாந்துகளின் குடியரசு என அழைக்கப்பட்டது. இம்மாகாணங்கள் ஒவ்வொன்றும் தன்னாட்சி உடையவையாயும், மாகாண அரசுகள் எனப்பட்ட தனித்தனியாக அரசுகளைக் கொண்டவையாகவும் இருந்தன. கூட்டாட்சி அரசு ஏக் (The Hague) நகரில் அமைந்திருந்தது. இவ்வரசில் ஏழு மாகாணங்களினதும் பிரதிநிதிகள் இருந்தனர். இவை தவிர 80 ஆண்டுப் போரின்போது பெற்றுக்கொண்ட பல பொதுப் பகுதிகளும் குடியரசின் பகுதிகளாக இருந்தன. இவை கூட்டாட்சி அரசின் நேரடிக் கட்டுப்பாட்டில் இருந்தன. இவற்றுக்குத் தனியான அரசுகளோ, கூட்டாட்சி அரசில் பிரதிநிதிகளோ இல்லை.
17 ஆம் நூற்றாண்டில் இக் குடியரசு, முக்கியமான கடல் வல்லரசாகவும், பொருளாதார வல்லரசாகவும் வளர்ச்சி பெற்றது. "டச்சுப் பொற்காலம்" காலத்தில், உலகத்தின் பல பகுதிகளிலும் வணிக மையங்களும், குடியேற்றங்களும் அமைக்கப்பட்டன. 1614 ஆம் ஆண்டில், மான்கட்டனின் தென் முனையில் நியூ அம்சுட்டர்டாம் அமைக்கப்பட்டதோடு, வட அமெரிக்காவில் டச்சுக் குடியேற்றம் தொடங்கியது. 1652 ஆம் ஆண்டில் தென்னாப்பிரிக்காவில் கேப் குடியேற்றத்தை உருவாக்கினர். 1650 ஆம் ஆண்டளவில் டச்சுக்காரர் 16,000 வணிகக் கப்பல்களை உடைமையாகக் கொண்டிருந்தனர். 17 ஆம் நூற்றாண்டில் டச்சு மக்கள் தொகை 1.5 மில்லியன்களில் இருந்து 2.0 மில்லியன்களாகக் கூடியது.
பல பொருளியல் வரலாற்றாளர்கள் நெதர்லாந்தே உலகின் முதலாவது முழுமையான முதளாளித்துவ நாடு எனக் கருதுகின்றனர். தொடக்ககால ஐரோப்பாவில், நெதர்லாந்திலேயே அதிக செல்வம் பொருந்திய வணிக நகரமும் (அம்சுட்டர்டாம்), முழுமையான முதல் பங்குச் சந்தையும் இருந்தன. 18 ஆம் நூற்றாண்டில் நெதர்லாந்துக் குடியரசு இறங்கு முக நிலையை எய்தியது. இங்கிலாந்து பொருளாதாரப் போட்டி நாடாக உருவானதும், டச்சுச் சமூகத்தில் இரு பிரிவினர் இடையேயான எதிர்ப்பு உணர்ச்சி வளர்ச்சி பெற்றதும் இதற்கான முக்கிய காரணங்களாகும்.
பிரெஞ்சு ஆதிக்கம் 1795–1814
1795 ஆம் ஆண்டு சனவரி 19 ஆம் தேதி ஆரெஞ்சின் ஐந்தாம் வில்லியம் இங்கிலாந்துக்குத் தப்பி ஓடியபின், நெதர்லாந்தை ஒற்றையாட்சி முறையின் கீழ் கொண்டுவந்து பத்தாவியக் குடியரசாக அறிவிக்கப்பட்டது. 1795 ஆம் ஆண்டில் இருந்து 1806 ஆம் ஆண்டு வரை பத்தாவியக் குடியரசு, பிரெஞ்சுக் குடியரசின் அமைப்பைத் தழுவியதாக இருந்தது.
1806 ஆம் ஆண்டு ஒல்லாந்து இராச்சியம் நெப்போலியன் பொனப்பார்ட்டினால் உருவாக்கப்பட்டு, ஒரு பொம்மை அரசாக அவன் தம்பியான லூயிசு பொனப்பாட்டினால் 1814 ஆம் ஆண்டுவரை ஆளப்பட்டது. நெதர்லாந்தின் முக்கியமான மாகாணமான ஒல்லாந்தின் பெயர் முழு நாட்டையும் குறிக்கப் பயன்பட்டது. ஒல்லாந்து இராச்சியம், லிம்பர்க், சீலந்தின் சில பகுதிகள் என்பவை நீங்கலாக இன்றைய நெதர்லாந்து நாட்டின் பகுதிகளை உள்ளடக்கி இருந்தது. லிம்பர்க்கும், முற்சொன்ன சீலந்தின் பகுதிகளும் அக்காலத்தில் பிரான்சின் ஆளுகைக்கு உட்பட்டிருந்தன. 1807 ஆம் ஆண்டில், பிரசியப் பகுதிகளான கிழக்கு பிரிசியாவும், யேவரும் ஒல்லாந்து இராச்சியத்துடன் சேர்க்கப்பட்டன. ஆனாலும், 1809 ஆம் ஆண்டில் இங்கிலாந்தின் ஆக்கிரமிப்புத் தோல்வியில் முடிந்த பின்னர், ரைன் ஆற்றுக்குத் தெற்கில் அமைந்திருந்த ஒல்லாந்தின் பகுதிகள் எல்லாம் பிரான்சின் கைக்கு மாறின.
ஒல்லாந்து அரசனாகப் பதவியில் அமர்த்தப்பட்ட லூயிசு பொனப்பார்ட், நெப்போலியனின் எதிர்பார்ப்புகளுக்கு அமைவாக நடந்துகொள்ளவில்லை. அவன், தனது தமையனான நெப்போலியனின் நலன்களைக் கவனிப்பதை விட டச்சு மக்களின் நலன்களுக்கு முக்கியத்துவம் கொடுத்தான். கண்டத்து நடைமுறைகளுக்கு மாறாக இங்கிலாந்துடனான வணிகத்தையும் அனுமதித்திருந்தான். டச்சு மொழியையும் கற்க முயற்சி செய்தான். இதனால், 1810 ஆம் ஆண்டு யூலை 1 ஆம் தேதி லூயிசு பதவி துறக்க வேண்டியதாயிற்று. தொடர்ந்து அவனது ஐந்து வயது மகன் நெப்போலியன் லூயிசு பொனப்பார்ட் இரண்டாவது லூயிசு என்னும் பெயருடன் அரசனாக அறிவிக்கப்பட்டான். ஆனால், நெப்போலியன் பொனப்பார்ட் இந்த நியமனத்தை ஏற்றுக்கொள்ளாததால், நெப்போலியன் லூயிசு 10 நாட்கள் மட்டுமே அரசனாக இருக்க முடிந்தது. நெப்போலியன் ஒரு படையை அனுப்பி ஒல்லாந்தைக் கைப்பற்றியதுடன், ஒல்லாந்து இராச்சியத்தைக் கலைத்துவிட்டு அந்நாட்டை பிரான்சுப் பேரரசின் ஒரு பகுதி ஆக்கிக்கொண்டான்.
1813 ஆம் ஆண்டுவரை நெதர்லாந்து பிரான்சின் பகுதியாக இருந்தது. அந்த ஆண்டில் நெப்போலியன் லீப்சிக் போரில் தோல்வியடைந்தபோது, அவன் நெதர்லாந்தில் இருந்து பிரெஞ்சுப் படைகளை விலக்கிக்கொள்ள வேண்டியதாயிற்று.
நெதர்லாந்து இராச்சியம் 1815–1940
முன்னர் நெதர்லாந்தின் ஆட்சிப் பொறுப்பில் இருந்த ஆரெஞ்சின் இளவரசர் ஐந்தாம் வில்லியத்தின் மகன் நெதர்லாந்தின் முதலாம் வில்லியம், 1813ல் நெதர்லாந்துக்குத் திரும்பி அந்நாட்டின் முடிக்குரிய இளவரசர் ஆனார். 1815 மார்ச் 16ல் அவர் நெதர்லாந்தின் அரசரானார். 1815 ஆம் ஆண்டில் இடம்பெற்ற வியன்னா மாநாட்டில், பிரான்சின் எல்லையில் ஒரு வலுவான இராச்சியத்தை உருவாக்கும் நோக்கில், நெதர்லாந்துடன் பெல்சியத்தையும் இணைத்து நெதர்லாந்து ஐக்கிய இராச்சியம் உருவாக்கப்பட்டது. பல்வேறு செருமன் பகுதிகளுக்குப் பதிலீடாக லக்சம்பர்க்கும் வில்லியத்துக்குத் தனிப்பட்ட சொத்தாக வழங்கப்பட்டது.
கிளர்ச்சி மூலம் பெல்சியம் 1830 ஆம் ஆண்டில் விடுதலை பெற்றது. நெதர்லாந்தின் மூன்றாம் வில்லியம் ஆண் வாரிசு இல்லாமல் இறந்தபோது லக்சம்பர்க்கின் உரிமை வாரிசுரிமைச் சட்டங்களின் அடிப்படையில் கைமாறியதால் 1890ல் நெதர்லாந்தும் லக்சம்பர்க்கும் தனித்தனியாகப் பிரிந்துவிட்டன.
19 ஆம் நூற்றாண்டில், அயல் நாடுகளுடன் ஒப்பிடும்போது நெதர்லாந்தின் கைத்தொழில்மயமாக்கம் மந்தமாகவே இடம்பெற்றது. ஆற்றலுக்குப் பெரும்பாலும் காற்றாலைகளில் தங்கியிருந்ததுடன், பெருமளவில் நீர்வழிகளைக் கொண்டிருந்த உள்கட்டமைப்பை நவீனப்படுத்துவதில் இருந்த சிக்கல்களே இதற்குக் காரணம்.
முதலாம் உலகப் போரில் நெதர்லாந்து நடுநிலை வகித்த போதிலும் இது தொடர்பில் நெதர்லாந்து தவிர்க்க முடியாதபடி தொடர்புபட்டிருந்தது. செருமனி முதலில் நெதர்லாந்தைக் கைப்பற்றத் திட்டமிட்டு இருந்தது எனினும், அது நடுநிலையில் இருப்பதன் அவசியத்தை முன்னிட்டு இத்திட்டம் பின்னர் கைவிடப்பட்டது.
புவியியல்
ஐரோப்பாவில் நெதர்லாந்துப் பகுதிகள் அகலக்கோடு 50°, 54° வ என்பவற்றுக்கு இடையிலும், நெடுங்கோடுகள் 3°, 8° கி ஆகியவற்றுக்கு இடையிலும் உள்ளது.
இந்த நாடு, கிளை ஆறுகளுடன் கூடிய ரைன் ஆறு, வால் ஆறு, மெயூசு ஆறு என்னும் பெரிய ஆறுகளால் இரண்டு பிரிவுகளாகப் பிரிக்கப்பட்டு உள்ளது. இவ்வாறுகள் இவ்விரு பிரிவுகளுக்கும் இடையே ஒரு இயற்கைத் தடுப்பாகச் செயற்பட்டதால், மரபு வழியான ஒரு பண்பாட்டுப் பிரிவு ஏற்பட்டு விட்டது. அவ்வாறுகளுக்கு வடக்கிலும், தெற்கிலும் பேசப்படும் மொழியில் காணும் ஒலிப்பியல் வேறுபாடுகள் இதற்குச் சான்றாக அமைகின்றன.
நெதர்லாந்தின் தென்மேற்குப் பகுதி ஒரு ஆற்று வடிநிலம் ஆகும்.
தரைத்தோற்றம்
நெதர்லாந்தானது கடல்மட்டத்தை விடத் தாழ்மட்டத்தில் அமைந்துள்ள நாடுகளில் ஒன்றாகும். அதிகளவான சமவெளிகளைக் கொண்டுள்ளது.
காலநிலை
இந் நாட்டில் கண்டக் காலநிலை காணப்படுகின்றது.
மக்கள்,மொழி,மதம்
இந் நாட்டில் ஒல்லாந்து இனத்தவர்களே அதிகளவாக வாழ்கின்றனர். இரண்டாம் உலகபோரின் பின்னர் அதிகளவான ஆசிய, ஆபிரிக்க நாட்டினர் குடியேறியுள்ளனர். உலகின் அதிகளவான மக்கள் அடர்த்தி கொண்ட நாடு நெதர்லாந்து ஆகும். ஒல்லாந்த மொழியே இந்நாட்டின் அரச கரும மொழியாகும். உரோமன் கத்தோலிக்கம், புரட்டஸ்தாந்து, இஸ்லாம் மதங்களைப் பின்பற்றுபவர்களும் எந்தவொரு மதத்தினையும் பின்பற்றாதவர்களும் பெருமளவில் வாழ்கின்றனர்.
பொருளாதாரம்
ஐரோப்பிய பொருளாதாரத்தில் நெதர்லாந்து முக்கிய இடம் வகிக்கிறது. முதலாளித்துவ பொருளாதாரத்தை பின்பற்றும் ஒரு நாடாகும். கப்பல் கட்டுதல், மீன்பிடி ,வர்த்தகம் போன்ற துறைகளின் மூலம் பொருளீட்டுகிறது. காலனித்துவ காலத்தில் கைப்பற்றிய நாடுகளிலிருந்து வளங்களைச் சுரண்டிய நாடுகளிலொன்றாகும். நாணயம் யூரோ.
நிர்வாகப் பிரிவுகள்
thumb|200px|நெதர்லாந்து வரைபடம். சிகப்புப் புள்ளிகள் மாகாணத் தலைநகரங்களையும், கரும்புள்ளிகள் மாநகரங்களையும் குறிக்கின்றன. ஆம்ஸ்டர்டாம், நாட்டுத் தலைநகரமாகவும், டென் ஹாக், நாட்டு அரசின் இருப்பிடமாகவும் இருக்கின்றன. நெதர்லாந்து, மாகாணங்கள் என அழைக்கப்படும் 12 பகுதிகளாகப் பிரிக்கப்பட்டுள்ளது. இப்பிரிவுகள் ஒவ்வொன்றும் அரசியின் ஆணையாளர்கள் (Commissaris van de Koningin) எனப்படுபவர்களால் நிர்வாகம் செய்யப்படுகின்றது. லிம்பர்க் மாகாணத்தில் மட்டும் இவர்கள் ஆளுனர்கள் (Gouverneur) என அழைக்கப்படுகின்றனர். எல்லா மாகாணங்களும் முனிசிப்பாலிட்டி எனப்படும் துணைப் பிரிவுகளாகப் பிரிக்கப்பட்டு உள்ளன. 13 மார்ச் 2010 நிலவரப்படி நாட்டில் உள்ள மொத்த முனிசிப்பாலிட்டிகளின் தொகை 430 ஆகும்.
நாடு நீர் மாவட்டங்களாகவும் பிரிக்கப்பட்டுள்ளது. இப்பகுதிகளில் நீர் மேலாண்மைக்குப் பொறுப்பாக உள்ள நீர்ச் சபைககள் (water board) இம் மாவட்டங்களை நிர்வகிக்கின்றன. 2005 ஆம் ஆண்டு சனவரி முதலாம் தேதி 27 இவ்வாறான நீர் மாவட்டங்கள் இருந்தன. நாடு உருவாவதற்கு முன்பே நீர்ச் சபைகள் இருந்துள்ளன. 1196ல் இவை முதன் முதலில் உருவாகின. டச்சு நீர்ச் சபை, இன்றும் செயற்படுகின்ற உலகின் சனநாயக நிறுவனங்களுள் மிகவும் பழையது எனக் கருதப்படுகின்றது.
விளையாட்டு
நெதர்லாந்தில் ஆடப்படும் அனைத்து விளையாட்டுகளினும் புகழ்பெற்று விளங்குவது கால்பந்து ஆகும். ஹாக்கி மற்றும் கைப்பந்து அடுத்த இடத்தைப் பெறுகின்றன. நெதர்லாந்தின் தேசிய கால்பந்து அணியின் மைதானம் ஆம்ஸார்டாம் அரினா. கால்பந்து உலகக் கோப்பை போட்டிகளில் மூன்று முறை[1974,1978,2010] இறுதி போட்டி வரை முன்னேறி இரண்டாம் இடத்தைப் பெற்றுள்ளது. ஐரோப்பிய கால்பந்தாட்டப் போட்டிகளில் ஓரு முறை[1988] வென்றுள்ளது
நெதர்லாந்தில் ஆண்கள் அணி, ஹாக்கி உலகக் கோப்பை போட்டிகளில் மூன்று முறையும், ஓலிம்பிக் தங்கத்தை இரண்டு முறையும் வென்றுள்ளது. ஹாக்கி உலகக் கோப்பை போட்டிகளில் நெதர்லாந்தில் பெண்கள் அணி ஆறு முறை வென்றுள்ளது.
ஏனைய தகவல்கள்
நெதர்லாந்து ஒல்லாந்து (Holland) என்ற துணைப்பெயராலும் அழைக்கப்படுகிறது. நேட்டோ உறுப்பு நாடுகளில் ஒன்றாகும்.
வெளி இணைப்புகள்
* பகுப்பு:ஐரோப்பிய ஒன்றிய நாடுகள் பகுப்பு:ஐரோப்பிய நாடுகள்
கரிசூழ்ந்த மங்கலம் கரிசூழ்ந்தநங்கையம்மன் கோயில்
கரிசூழ்ந்த மங்கலம் கரிசூழ்ந்தநங்கையம்மன் கோயில் தமிழ்நாட்டில் திருநெல்வேலி மாவட்டம், கரிசூழ்ந்த மங்கலம் என்னும் ஊரில் அமைந்துள்ள அம்மன் கோயிலாகும்.
கோயில் அமைப்பு
இக்கோயிலில் கரிசூழ்ந்த நங்கையம்மன் சன்னதியும், விநாயகர், சுப்பிரமணியர், சிவலிங்கம், நந்தி, செண்பகவல்லி அம்மன், வேதாளம், பைரவர், தளவாய் மாடசுவாமி, துர்க்கையம்மன் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி இரண்டு காலப் பூசைகள் நடக்கின்றன. மாசி மாதம் சிவராத்திரி முக்கிய திருவிழாவாக நடைபெறுகிறது. புரட்டாசி மாதம் நவராத்திரி திருவிழாவாக நடைபெறுகிறது.
மேற்கோள்கள்
பகுப்பு:திருநெல்வேலி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
புதுக்குடியிருப்பு பிரதேச செயலாளர் பிரிவு
புதுக்குடியிருப்பு பிரதேச செயலாளர் பிரிவு இலங்கையின் முல்லைத்தீவு மாவட்டத்தில் உள்ள ஒரு நிர்வாக அலகாகும். இது யாழ்ப்பாணக் குடாநாட்டுக்குத் தெற்கே வன்னியில் அமைந்துள்ளது. இப் பிரிவு துணை நிர்வாக அலகுகளாக 19 கிராம அலுவலர் பிரிவுகளைக் கொண்டுள்ளது. ஆனந்தபுரம், இரணைப்பாளை, கோம்பாவில், மலிகைத்தீவு, மாணிக்கபுரம், கைவேலி,வேணாவில்,மண்ணக்கண்டல், மந்துவில், புதுக்குடியிருப்பு, சிவநகர், சுதந்திரபுரம், தேராவில், தேவிபுரம், உடையார்கட்டு, வல்லிபுனம், வள்ளுவர்புரம்,பொக்கணை,விசுவமடு ஆகிய ஊர்கள் இப் பிரதேச செயலாளர் பிரிவினுள் அடங்குகின்றன. இப்பிரிவின் வடக்கில் கிளிநொச்சி மாவட்டமும்; மேற்கிலும், தெற்கிலும் ஒட்டுசுட்டான் பிரதேச செயலாளர் பிரிவும்; கிழக்கில் இந்தியப் பெருங்கடல், கரைதுறைப்பற்று பிரதேச செயலாளர் பிரிவு, என்பனவும் எல்லைகளாக உள்ளன.
இப்பிரிவு 1009 சதுர கிலோமீட்டர் பரப்பளவு கொண்டது.
குறிப்புக்கள்
<References/>
வெளியிணைப்புக்கள்
பகுப்பு:முல்லைத்தீவு மாவட்டப் பிரதேச செயலாளர் பிரிவுகள்
எஸ். சதாசிவம்
'''எஸ். சதாசிவம்''' ஒரு இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். 1957, 1962 மற்றும் 1977 ஆகிய ஆண்டுகளில் நடைபெற்ற தேர்தல்களில் அரவக்குறிச்சி தொகுதியில் இருந்து இந்திய தேசிய காங்கிரசு வேட்பாளராக போட்டியிட்டு தமிழ்நாடு சட்டசபைக்குத் தேர்ந்தெடுக்கப்பட்டார்.
மேற்கோள்கள்
பகுப்பு:வாழும் நபர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:தமிழ்நாடு சட்டமன்ற உறுப்பினர்கள்
கும்பகோணம் பகவத் விநாயகர் கோயில்
இருப்பிடம்
கும்பகோணத்தில் உள்ள விநாயகர் கோயில்களில் இதுவும் ஒன்று. இக்கோயில் நாகேஸ்வரர் கோயில் திருமஞ்சன வீதியில் உள்ளது. இக்கோயிலை பகவத் விநாயகர் கோயில் என்றும் பகவ விநாயகர் கோயில் என்றும் அழைக்கின்றனர். முச்சந்தி பாதாளகாளியம்மன் கோயில், யானையடி அய்யனார் கோயில், ஜெகந்நாதப்பிள்ளையார் கோயில், படைவெட்டி மாரியம்மன் கோயில் ஆகிய கோயில்களும் உள்ளன.
மூலவர்
இக்கோயிலில் மூலவராக விநாயகப்பெருமான் உள்ளார்.
பௌத்தம் தொடர்பு
வரலாற்றறிஞர் மயிலை சீனி.வேங்கடசாமி, நாகேசுவரசுவாமித் திருமஞ்சன வீதியில் உள்ள ஒரு விநாயகர் கோயிலில் பகவரிஷி என்னும் பெயருள்ள ஒரு புத்தர் உருவம் இருக்கிறது என்றும், பவன் என்பது புத்தர் பெயர்களில் ஒன்று, புத்தருக்கு விநாயகன் என்னும் பெயர் உண்டென்று நிகண்டுகள் கூறுகின்றன என்றும், புத்தர் கோயில்கள் பல பிற்காலத்தில் விநாயகர் கோயில்களாகக்கப்பட்டன என்றும், இங்குள்ள விநாயகர் கோயிலும் அதில் உள்ள புத்தர் உருவம் இதற்குச் சான்றாகும் என்றும் கூறுகிறார்.
களப்பணி
இக்கோயிலில் மயிலை சீனி வேங்கடசாமி கூறிய புத்தர் சிலை காணப்படவில்லை. அங்குள்ள சிலை பகவத் அல்லது பகவ முனிவர் என்பவருடைய சிலையாகும். புத்தர் சிலைக்குரிய கூறுகள் இச்சிலையில் காணப்படவில்லை.
குடமுழுக்கு
2006இல் இக்கோயிலில் குடமுழுக்கு நடைபெற்றுள்ளது. 2016இல் நடைபெறவுள்ள மகாமகத் திருவிழாவின் காரணமாக இக்கோயிலில் குடமுழுக்கு நடத்த 22.2.2015 ஞாயிற்றுக்கிழமை ஏற்பாடுகள் தொடங்கப்பட்டு, பாலாலயம் நடைபெற்றது. அக்டோபர் 26, 2015இல் குடமுழுக்கு நடைபெற்றது.
மேற்கோள்கள்
பகுப்பு:கும்பகோணத்திலுள்ள பிள்ளையார் கோயில்கள்
சாத்தியமான நகர்வற்ற நிலை
சதுரங்கத்தில், சாத்தியமான நகர்வற்ற நிலை (Stalemate) என்பது முற்றுகைக்காளாகாத வேளையில் ஒரு போட்டியாளரால் எந்தவோர் ஏற்றுக்கொள்ளக்கூடிய நகர்வையும் செய்ய முடியாத நிலை ஆகும். சாத்தியமான நகர்வற்ற நிலை ஏற்பட்டால் அப்போட்டி சமநிலையில் முடிவடையும். சதுரங்க விதிமுறைகளுள் சாத்தியமான நகர்வற்ற நிலையும் அடங்குகின்றது.
19ஆம் நூற்றாண்டிலேயே, சாத்தியமான நகர்வற்ற நிலை ஏற்பட்டால் போட்டி சமநிலையாக முடியும் எனும் விதி கொண்டு வரப்பட்டது.
சில சதுரங்க வகைகளில் சாத்தியமான நகர்வற்ற நிலையை ஏற்படுத்தும் நகர்வை மேற்கொள்ள முடியாது. முரண்சதுரங்கத்தில் சாத்தியமான நகர்வற்ற நிலை ஏற்பட்டால், அது சமநிலையாகக் கருதப்பட மாட்டாது.
ஆனந்து எதிர் கிராம்னிக்கு
2007 உலகச் சதுரங்கப் போட்டியில் விசுவநாதன் ஆனந்துக்கும் விளாடிமிர் கிராம்னிக்குக்கும் இடையில் இடம்பெற்ற போட்டியில், கறுப்பானது f5இலுள்ள காலாளைக் கைப்பற்றிச் சாத்தியமான நகர்வற்ற நிலையை ஏற்படுத்தியது (வேறு எந்தவொரு நகர்வும் கறுப்பைத் தோல்வியடையச் செய்யும்.).
கோர்ச்னோய் எதிர் கார்ப்பொவு
1978 உலகப் போட்டியில் விக்டர் கோர்ச்னோய்க்கும் அனத்தோலி கார்ப்பொவுக்கும் இடையில் இடம்பெற்ற போட்டியின் 124ஆவது நகர்வில் சாத்தியமான நகர்வற்ற நிலை ஏற்பட்டது. இங்கே, வெள்ளை அமைச்சர் பயனற்றது. அதனால் a8ஐத் தனது தாக்குதலின் கீழ் வைத்திருக்கவோ a4இல் உள்ள கறுப்புக் காலாளைத் தாக்கவோ முடியாது. வெள்ளை அரசன் கறுப்புக் காலாளை நோக்கிச் சென்றால் கறுப்பு அரசன் a8இற்குச் சென்று கோட்டையை அமைத்து விடும். ஆனாலும் இரு போட்டியாளர்களும் ஒப்பந்தம் மூலம் போட்டியைச் சமநிலையாக்க முன்வரவில்லை. சாத்தியமான நகர்வற்ற நிலைக்கு கார்ப்பொவை உட்படுத்தியமை தனக்கு மகிழ்ச்சியைத் தந்ததாக விக்டர் கோர்ச்னோய் குறிப்பிட்டார்.
மேற்கோள்கள்
பகுப்பு:சதுரங்க சொல்லாட்சி பகுப்பு:சதுரங்க விதிகள்
தி. பால்
'''தி. பால்''' (பிறப்பு: மே 9 1932) மலேசியாவில் எழுத்தாளர்களுள் ஒருவராவார். 'திருகு' எனும் புனைப்பெயரில் எழுதிவரும் இவர் ஓய்வு பெற்ற தமிழ்ப் பள்ளித் தலைமை ஆசிரியருமாவார்.
எழுத்துத் துறை ஈடுபாடு
1955 முதல் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரிதும் சிறுகதைகள், கட்டுரைகள், கவிதைகள், வானொலி நாடகங்கள் ஆகியவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
உசாத்துணை
பகுப்பு:மலேசியத் தமிழ் எழுத்தாளர்கள் பகுப்பு:1948 பிறப்புகள்
பஞ்சு
பஞ்சு தாவரங்களில் இலவ மரம், பருத்தி செடி காய்கள் முற்றியநிலையில் வெளிப்படும் பொருளாகும்.
பெட்ரோலிய பொருட்களில் இருந்தும் செயற்கை இழைபஞ்சு தயாரிக்கப்படுகிறது.
விதை பிரித்தெடுக்கும் இயந்திரம் மூலம் சுத்தம் செய்து கிடைக்கும் பருத்திபஞ்சு நெசவுக்கும்,  இலவம் பஞ்சு மெத்தை, தலையணை, உயிர்காக்கும்உறை போன்றவற்றை செய்யவும் பயன்படுகிறது. நெசவுத் தொழிலுக்கு தேவையான இயற்கை பருத்திபஞ்சு பற்றாக்குறையை ஈடுசெய்ய செயற்கை இழைபஞ்சு பயன்படுகிறது.
பகுப்பு:நெசவுப் பொருட்கள்
சுராஜ் (இயக்குநர்)
சுராஜ் (Suraj; திசம்பர் 31, 1977) ஒரு இந்தியத் திரைப்பட இயக்குநர் ஆவார். இவர் முக்கியமாக தமிழ் படங்களில் இயங்கி வருகிறார். இவர், அதிரடி மசாலாப் படங்களை இயக்குவதில் மிகவும் பிரபலமானவர்.
தொழில்
1996 ஆம் ஆண்டில், சுந்தர் சி.யின் நகைச்சுவைத் திரைப்படமான உள்ளத்தை அள்ளித்தா, மேட்டுக்குடி ஆகியவற்றில் சுராஜ் உதவி இயக்குநராகப் பணியாற்றத் தொடங்கினார். 1997ஆம் ஆண்டில், இரசினிகாந்து நடித்த அருணாச்சலம் படத்தில் சுந்தர் சி.க்கு தொடர்ந்து உதவினார், மேலும் ஜானகிராமன் படத்தின் இணை இயக்குனராகவும் இருந்தார். 1998ஆம் ஆண்டு சரத்குமார், தேவயானி ஆகியோர் நடிப்பில் இவரது முதல் இயக்கத்தில் வெளியான மூவேந்தர் திரைப்படம் விமர்சன ரீதியாகவும் வணிக ரீதியாகவும் தோல்வியடைந்தது. பிறகு, சுந்தர் சி.க்கு அவரது படங்களில் உதவுவதற்காக திரும்பினார். 2006ஆம் ஆண்டில், இவர் தலை நகரம் மூலம் இயக்குனராக மீண்டும் அறிமுகமானார். இவரது வழிகாட்டியான சுந்தர் சி., ஜோதிர்மயி, வடிவேலு போன்றோர் இதில் நடித்திருந்தனர். படம் மிகப் பெரிய வெற்றிப் படமானது. அடுத்த ஆண்டு, சுராஜ் தனது மூன்றாவது படமான மருதமலையை உருவாக்கினார். இதில் அர்ஜுன், நிலா, வடிவேலு ஆகியோர் நடித்திருந்தனர். கலவையான விமர்சனங்கள் இருந்தபோதிலும், படம் வெற்றி பெற்றது. 2009இல், இவர் தனுஷ், தமன்னா நடித்த படிக்காதவன் படத்தை இயக்கினார். மேலும் வடிவேலுவுக்கு பதிலாக நகைச்சுவை நடிகர் விவேக் நடித்திருந்தார். சன் பிக்சர்ஸ் விநியோகித்த படமான இது வெற்றி பெற்றது. 2011இல், 1989இல் வெளியான மாப்பிள்ளை படத்தை அதே பெயரில் (மாப்பிள்ளை) என மறு ஆக்கம் செய்து வெளியிட்டார். இப்படத்தில் நடிகர் தனுஷ், ஹன்சிகா மோட்வானி, மனிஷா கொய்ராலா ஆகியோர் நடித்திருந்தனர். படம் கலவையான விமர்சனங்களைப் பெற்றது. ஆனால் படம் திரையரங்கத்தில் வெற்றி பெற்றது. கார்த்திக், அனுசுக்கா செட்டி நடிப்பில் அலெக்ஸ் பாண்டியன் என்ற படம் 11 ஜனவரி 2013 அன்று வெளியானது. இப்படம் விமர்சகர்கள் மற்றும் பார்வையாளர்களிடமிருந்து எதிர்மறையான விமர்சனங்களைப் பெற்றது. அலெக்ஸ் பாண்டியனின் தோல்விக்குப் பிறகு ஜெயம் ரவி, அஞ்சலி, திரிசா நடித்த சகலகலா வல்லவன் படத்தை 31 சூலை 2015 அன்று வெளியிட்டார். எதிர்மறையான விமர்சனங்களையே பெற்ற இப்படம் சராசரி வசூலையேக் கொண்டிருந்தது. பிறகு விஷால், தமன்னா, சூரி, வடிவேலு நடித்த கத்தி சண்டை படத்தை இயக்கினார். இப்படம் 23 திசம்பர் 2016 அன்று வெளியிடப்பட்ட இது விமர்சகர்களாலும் பார்வையாளர்களாலும் பெரிதும் விரும்பாமல் போனது. மேலும், வணிகரீதியாகவும் பெரும் தோல்வியடைந்தது.
சர்ச்சைகள்
இவரது கத்தி சண்டை பட வெளியீட்டு நிகழ்ச்சியின் போது, இவர் இந்திய படங்களில் பாலினமாக கருதப்படும் நடிகைகள் பற்றி கருத்து தெரிவித்தார். குறைந்த ஆடைகளை அணிவதற்கு அவர்களுக்கு ஊதியம் வழங்கப்படுவதாகவும், "சமூக வகுப்பு" பார்வையாளர்களை திருப்திப்படுத்த அவர்கள் வெளிப்படையான ஆடைகளை அணிவதை உறுதி செய்வதாகவும் கூறினார். \
இது நெட்டிசன்கள் பலரையும் கோபப்படுத்தியது. மேலும், நடிகை நயன்தாரா, படத்தின் நாயகி தமன்னா ஆகியோர் சூரஜின் இத்தகைய மலிவான அறிக்கைகளை கண்டித்து பேசினர். \ அன்றைய தினம், இவர் மன்னிப்பு கேட்டு தனது அறிக்கையை திரும்பப் பெற்றார்.
சான்றுகள்
பகுப்பு:தமிழ்த் திரைப்படக் கதை, திரைக்கதை, வசன எழுத்தாளர்கள் பகுப்பு:தமிழ்நாட்டுத் திரைக்கதை எழுத்தாளர்கள் பகுப்பு:1977 பிறப்புகள் பகுப்பு:தமிழ்நாட்டுத் திரைப்பட இயக்குனர்கள் பகுப்பு:வாழும் நபர்கள் பகுப்பு:தமிழ்த் திரைப்பட இயக்குநர்கள்
லேக்வூத் நகரியம், நியூ செர்சி
லேக்வூத் நகரியம் (Lakewood Township) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் ஓசன் கவுன்டியில் அமைந்துள்ள ஒரு நகரியம் ஆகும்.
பரப்பளவு
2010இன் மதிப்பீட்டின் அடிப்படையில் இது 24.98 சதுர கிலோ மீற்றர் பரப்பளவைக் கொண்டுள்ளது. இதில் 24.58 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.41 சதுர கிலோ மீற்றர் பிரதேசம் நீரினால் சூழப்பட்டுள்ளது.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 92843 ஆகும். லேக்வூத் நகரியம் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 3777.7 குடிமக்கள் ஆகும்.
மேற்கோள்கள்
பகுப்பு:ஓசன் கவுன்டி நகரங்கள்
மகாதேவி
மகாதேவி 1957 ஆம் ஆண்டு வெளிவந்த தமிழ்த் திரைப்படமாகும். சுந்தர் ராவ் நட்கர்ணி இயக்கத்தில் வெளிவந்த இத்திரைப்படத்தில் ம. கோ. இராமச்சந்திரன், ஓ. ஏ. கே. தேவர் மற்றும் பலரும் நடித்திருந்தனர்.
வெளி இணைப்புகள்
பகுப்பு:1957 தமிழ்த் திரைப்படங்கள்‎ பகுப்பு:எம். ஜி. ஆர். நடித்துள்ள திரைப்படங்கள் பகுப்பு:பி. எஸ். வீரப்பா நடித்த திரைப்படங்கள் பகுப்பு:விஸ்வநாதன் - இராமமூர்த்தி இசையமைத்த திரைப்படங்கள் பகுப்பு:சாவித்திரி நடித்த திரைப்படங்கள்
அசாம் கான்
மொகம்மத் அசாம் கான் (Mohammad Azam Khan, பிறப்பு: மார்ச்சு 1 1969), ஒரு பாக்கித்தானியத் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், ஆறு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1996 இலிருந்து 1998 வரை பாக்கித்தான் அணிக்காக தேர்வுத் துடுப்பாட்டப் போட்டியில் விளையாடியுள்ளார்.
மேற்கோள்கள்
பகுப்பு:பாக்கித்தானியத் துடுப்பாட்டக்காரர்கள் பகுப்பு:1969 பிறப்புகள் பகுப்பு:வாழும் நபர்கள் பகுப்பு:பாக்கித்தானியத் தேர்வுத் துடுப்பாட்டக்காரர்கள்
மிக்-21
மிக்-21 அல்லது மிகோயன் குருவிச் மிக்-21 சண்டை வானூர்தியாகும். இது மிகோயன் குருவிச் விமானம் கட்டும் நிறுவனத்தால் சோவியத் வான்படைக்காக வடிவமைக்கப்பட்டது. ஆரம்ப காலங்களில் தயாரிக்கப்பட்ட விமானங்கள் இரண்டாம் தலைமுறை விமானங்களாகவும், பிற்காலங்களில் தயாரிக்கப்பட்ட விமானங்கள் மூன்றாம் தலைமுறை விமானங்களாகவும் கருதப்பட்டன. சுமார் 50 க்கும் மேற்பட்ட நாடுகளில் இவ்விமானம் சேவை புரிந்துள்ளது. மேலும் சில நாடுகளில் அரை நூற்றாண்டுகளாக இன்னமும் சேவையில் உள்ளது. 1959 முதல் 1985 வரை உலகிலேயே அதிகமாக உற்பத்தி செய்யப்பட்ட சண்டை விமானம் ஆகும்.
வெளியிணைப்புகள்
பகுப்பு:மிகோயன் போர் வானூர்திகள்
எம். கிருட்டிணன் நாயர் (அரசியல்வாதி)
திவான் பகதூர் சர் மன்னாத் கிருட்டிணன் நாயர் (Sir Mannath Krishnan Nair) (1870-1938) இவர் இந்திய தேசிய காங்கிரசைச் சேர்ந்த ஓர் இந்திய அரசியல்வாதியாவார். நீதிக் கட்சியின் சார்பில், தமிழ்நாடு சட்ட மேலவையின் உறுப்பினராகவும், காலனித்துவ கால சென்னை ஆளுநரின் நிர்வாகக் குழுவிலும் பணியாற்றியுள்ளார். திருவிதாங்கூர் உயர்நீதிமன்றத்தின் தலைமை நீதிபதியாகவும் பின்னர் 1914 முதல் 1920 வரை திருவிதாங்கூர் திவானாகவும் பணியாற்றினார்.
ஆரம்பகால வாழ்க்கை மற்றும் அரசியல் வாழ்க்கை
கிருட்டிணன் நாயர் சென்னை மாகாணத்தின் மலபார் மாவட்டத்தைச் சேர்ந்த நில உரிமையாளர்களான மன்னாத் குடும்பத்தில் 1870 இல் பிறந்தார். கிருட்டிணன் நாயர் மலபார் மாவட்டத்தில் பள்ளிப்படிப்பையும், கொல்கத்தா அரசு கல்லூரி மற்றும் சென்னை கிருத்துவக் கல்லூரியில் உயர் கல்வியையும் பெற்றார். கிருட்டிணன் நாயர் ஒரு வழக்கறிஞராக சேருவதற்கு முன்பு சென்னை அரசு சட்டக் கல்லூரியில் சட்டம் பயின்றார்.
இளம் வயதில், இவர் இந்திய தேசிய காங்கிரசில் சேர்ந்து அதன் கூட்டங்களில் பங்கேற்றார். இவர் 1904 இல் தமிழ்நாடு சட்ட மேலவைக்கு தேர்ந்தெடுக்கப்பட்டு 1904 முதல் 1910 வரை அதன் உறுப்பினராக பணியாற்றினார்.
இவரது மகன்கள் இருவரும் ஆட்சிப்பணியில் இருந்தனர். மூத்த மகன் பி. ஏ. மேனன், பல நாடுகளில், இந்தியாவின் தூதராக இருந்தார். இரண்டாவது மகன், பி.எம். மேனனும் இந்திய அரசின் செயலாளராக இருந்தார். இவரது மகள் சென்னை மாகாணத்தில் அரசின் செயலாளராக இருந்த அப்பு நாயர் என்பவரை மணந்தார். இவர்களது மகள் ஆட்சிப்பணி அதிகாரியான பி. கோவிந்தன் நாயரை மணந்தார்.
திருவிதாங்கூரின் திவான்
கிருட்டிணன் நாயர் 1914 ஆம் ஆண்டில் திருவிதாங்கூரின் திவானாக நியமிக்கப்பட்டார். இவருக்குப் பிறகு பெருங்காவூர் ராஜகோபாலாச்சாரி பதவிக்கு வந்தார். கிருட்டிணன் நாயர் 1914 முதல் 1920 வரை திருவிதாங்கூரின் திவானாக பணியாற்றினார்.
நீதிக் கட்சி
1920 ஆம் ஆண்டில், நாயர் நீதிக் கட்சியில் சேர்ந்து 1920 மற்றும் 1923 தேர்தல்களில் வெற்றி பெற்றார். பிந்தையது 1922 மோப்லா கலவரத்தைத் தொடர்ந்து மலபார் மாவட்டத்தில் வகுப்புவாத சூழ்நிலையை மையப்படுத்தியதாகக் கூறப்படுகிறது.
அப்போதைய சென்னை ஆளுநராக இருந்த கோசென் பிரபு சைமன் கமிஷனுக்கு எதிராக நீதிக் கட்சி சுயாட்சிக் கட்சியுடன் கைகோர்த்தபோது, நீதிக் கட்சியைக் கவரும் பொருட்டு, அப்போது நீதிக்கட்சி உறுப்பினராக இருந்த கிருட்டிணன் நாயரை தனது சட்ட உறுப்பினராக நியமித்தார். சட்ட உறுப்பினராக, முத்துலட்சுமி ரெட்டி நிறைவேற்றிய தேவதாசி மசோதாவுக்கு கிருட்டிணன் நாயர் ஆதரவு தெரிவித்தார்.
இறப்பு
கிருட்டிணன் நாயர் 1938 இல் இறந்தார்.
மரியாதை
1930 சனவரியில், கிருட்டிணன் நாயர் இந்தியப் பேரரசின் ஒழுங்கு கௌரவாமான நைட் கமாண்டராக நியமிக்கப்பட்டார்.
குறிப்புகள்
பகுப்பு:1938 இறப்புகள் பகுப்பு:1870 பிறப்புகள்
இந்தியப் படைக்கலச் சட்டம், 1959
இந்தியப் படைக்கலச் சட்டம், 1959, பிரிவு 3(1) ன் படியும் மற்றும் 1962ம் ஆண்டின் படைக்கல விதிகளின் படியும் படைக்கல உரிமம் இன்றி எந்தவொரு நபரும் படைக்கலத்தை வைத்திருத்தல் கூடாது. இச் சட்டப்பிரிவு 3(2) ன் படி ஒரு நபர் மூன்று படைக்கலங்களுக்கு மேல் வைத்துக்கொள்ளக் கூடாது.
விதி எண் 3(2)ன் படி ரைபிள் கிளப்பில் ஆயுள் கால உறுப்பினராக இருக்கும் நபர் மூன்று படைக்கலங்கள் தவிர்த்து ஒரு ரைபிள்  வைத்துக் கொள்ளலாம்.
தடை செய்யப்படாத துப்பாக்கிகள், ரைபிள், ரிவால்வர், பிஸ்டல் போன்ற படைக்கலங்களுக்கு மாவட்ட ஆட்சித் தலைவர் / மாவட்ட வருவாய் அலுவலர் உரிமம் வழங்கும் அலுவலர்களாக இருப்பார்கள்.
பொதுவாக படைக்கல உரிமங்கள் மூன்றாண்டு காலத்திற்கு செல்லதக்கதாகும். குறிப்பிட்ட காரணங்களுக்காக குறைந்த காலத்திற்கும் உரிமம் வழங்கிடலாம். ஒரு உரிமம் எவ்வளவு காலத்திற்கு வழங்கப்பட்டதோ, அதே கால அளவிற்கு தொடர்ந்து புதுப்பிக்கப்பட வேண்டும். (பிரிவு 15)
படைக்கலத்தை விற்கவும் மாற்றம் செய்யவும் உரிமம் பெற்ற நபர் சம்பந்தபட்ட உரிமம் வழங்கிய அதிகாரியின் முன் அனுமதி பெற வேண்டும். படைக்கல உரிமம் பெற்ற நபர் காலமாகிவிட்டால் படைக்கலம் உடனடியாக அருகில் உள்ள காவல் நிலையத்திலோ அல்லது படைக்கல கிடங்கிலோ பாதுகாப்பாக ஒப்படைக்கப்படவேண்டும். மேலும் கலவர காலங்களில் படைக்கலங்களை அரசிடம் ஒப்படைக்க வேண்டும் என அறிவிக்கும் போது, படைக்கலங்கள் வைத்திருப்பவர்கள் அதனை உடனடியாக காவல் நிலையங்களில் ஒப்படைக்க வேண்டும்
மேற்கோள்கள்
பகுப்பு:சட்டம்
கொண்டை வல்லூறு
கொண்டை வல்லூறு ( Aviceda jerdoni ) என்பது மிதமான அளவிலான ஒரு பழுப்பு நிற பருந்து ஆகும். இதன் தலையில் உள்ள கருத்த வெள்ளை முனையோடு கூடிய கொண்டையைக் கொண்டு இதனை எளிதாக அடையாளம் காணலாம். இது தென்கிழக்காசியாவில் காணப்படுகிறது. இது தெராய் மலையடிவாரத்தில் வாழ்கிறது. மேலும் பசுமையான காடுகள் மற்றும் தேயிலை தோட்டங்களில் அரிதாக காணப்படுகிறது.
இதன் பொதுப் பெயரான ஜெர்டன் பசா மற்றும் லத்தீன் இருசொல் பெயரீடானது அறுவை சிகிச்சை நிபுணர் தாமஸ் சி. ஜெர்டனை நினைவுப்படுத்துவதாக உள்ளது.
விளக்கம்
அண்டங் காக்கை அளவுள்ள இது இது சுமார் 46 செ.மீ நீளம் இருக்கும். இதை பறக்கும் நிலையில் பார்க்கும்போது கிரெஸ்டட் கோஷாக் அல்லது  குடுமிப் பருந்து என  குழப்பம் ஏற்படும். ஆனால் இதன் நீண்ட நேரான கொண்டை, மிகவும் பரந்த, வட்டமான துடுப்பு வடிவ இறக்கைகள், பெரும்பாலும் வெளிறிய அடிப்பகுதி, வெள்ளைக் கன்னம் போன்றவற்றால் வேறுபடுகிறது.
இது பரவியுள்ள பெரிய பகுதிக்குள் பல கிளையினங்கள் அங்கீகரிக்கப்பட்டுள்ளன. இதில் கீழ்கண்டவை அடங்கும்:
பரவல்
இது வட இந்தியாவின் தெராய் மற்றும் கிழக்கு நேபாளம் மற்றும் வங்காள துவாரிலிருந்து அசாம் பள்ளத்தாக்கு வரையிலான கிழக்கு இமயமலையின் அடிவாரத்தில் வசிக்கின்றது. மேலும் தென்னிந்தியாவின் மேற்குத் தொடர்ச்சி மலைகள், இலங்கை, வங்காளதேசம்,  பர்மா, தாய்லாந்து, 1] சுமாத்திரா, சிங்கப்பூர்  பிலிப்பீன்சு போன்ற நாடுகளிலும் காணப்படுகின்றது.
பழக்கவழக்கங்கள்
இவை காலை, மாலை அந்திவேளையில் இணையாக வெளிப்பட்டு இரை தேடும். எப்போதாவது, 3 முதல் 5 வரையிலான சிறிய குடும்ப கூட்டப் பறவைகளாக காடுகளின் விளிம்பிற்கு அருகில் பறக்கும். இந்தப் பறவைகள் கூட்டின் அருகே 'உயர்ந்து விரைவாக இறக்கையடித்து பறக்கும்' ஆற்றல் வாய்தவை. இனப்பெருக்க காலம் வாழும் பகுதிக்கு ஏற்ப மாறுபடும். ஆனால் இப்பறவைகள் பொதுவாக ஏப்ரல், மே போன்ற சில சில மாதங்கள் தவிர கிட்டத்தட்ட ஆண்டு முழுவதும் இனப்பெருக்கம் செய்யும் என அறியப்படுகிறது. இவற்றின் உணவில் பல்லிகள், வெட்டுக்கிளிகள் மற்றும் பிற பெரிய பூச்சிகள் அடங்கும். இன்றைய குர்சியோங்கில் சேகரிக்கப்பட்ட இதன் ஒரு மாதிரியின் வயிற்றில் அகமிட் பல்லி, ஜபாலுரா வேரிகாட்டா, பல நீளமான வண்டுகள், கும்பிடுபூச்சி போன்றவற்றின் பாகங்கள் இருந்தன.
மேற்கோள்கள்
பகுப்பு:தென்கிழக்காசியப் பறவைகள் பகுப்பு:இலங்கைப் பறவைகள் பகுப்பு:தென்னிந்தியப் பறவைகள் பகுப்பு:வடகிழக்கு இந்தியப் பறவைகள் பகுப்பு:குயிற்பாறுகள் பகுப்பு:பூட்டான் பறவைகள்
கிண்டி மெற்றோ நிலையம்
கிண்டி மெற்றோ நிலையம் (Guindy Metro Station)சென்னை மெற்றோவின் நீலவழித்தடத்தில் உள்ள மெற்றோ இரயில் நிலையமாகும். இது 21 செப்டம்பர் 2016 அன்று நீல வழித்தடத்தில் உயர்த்தப்பட்ட பகுதியுடன் திறக்கப்பட்டது. சென்னை மெற்றோ, வண்ணாரப்பேட்டை-சென்னை சர்வதேச விமான நிலைய நீளத்தின் தாழ்வாரம் 1ல் வரும் உயரமான நிலையங்களில் ஒன்றாக இந்த நிலையம் உள்ளது. இந்த நிலையம் கிண்டி மற்றும் வேளச்சேரியின் சுற்றுப்புறங்களுக்குச் சேவை செய்யும்.
நிலையம்
கிண்டி மெற்றோ நிலையம் மட்டுமே முழு வசதிகளைக் கொண்ட நிலையமாக உள்ளது. இது இரண்டு மேல்மட்ட நடைபாதைகளைக் கொண்டுள்ளது. இந்த அணுகு சாலைகளில் ஒன்று கிண்டி தொழில்துறை தோட்டத்திற்கு அருகிலும், மற்றொன்று குதிரைப் பந்தயச் சாலைக்கு அருகில் அமைக்கப்பட்டுள்ளது.
வெளி இணைப்புகள்
பகுப்பு:சென்னையில் உள்ள தொடருந்து நிலையங்கள் பகுப்பு:சென்னை மெட்ரோ நிலையங்கள் பகுப்பு:Coordinates on Wikidata
ஒட்டுசுட்டான் பிரதேச செயலாளர் பிரிவு
ஒட்டுசுட்டான் பிரதேச செயலாளர் பிரிவு இலங்கையின் முல்லைத்தீவு மாவட்டத்தில் உள்ள ஒரு நிர்வாக அலகாகும். இது யாழ்ப்பாணக் குடாநாட்டுக்குத் தெற்கே வன்னியில் அமைந்துள்ளது. இப் பிரிவு துணை நிர்வாக அலகுகளாக 27 கிராம அலுவலர் பிரிவுகளைக் கொண்டுள்ளது. அம்பாகமம், இந்துபுரம், கற்சிலைமடு, கனகரத்தினபுரம், கணேசபுரம், கருவேலங்கண்டல், கதலியார்சமலங்குளம், கூழமுறிப்பு, மணவாளன்பட்டமுறிப்பு, மாங்குளம், முத்தையன்கட்டுக்குளம், முத்துவிநாயகபுரம், ஒட்டுசுட்டான், ஒலுமடு, ஒதியமலை, பாலம்பாசி, பண்டாரவன்னி, பணிக்கன்குளம், பேராறு, பெரியஇத்திமடு, பெரியகுளம், புளியங்குளம், தச்சடம்பன், தட்டயாமலை, தண்டுவான், திருமுறிகண்டி, வித்தியாபுரம் ஆகிய ஊர்கள் இப் பிரதேச செயலாளர் பிரிவினுள் அடங்குகின்றன. இப்பிரிவின் வடக்கில் கிளிநொச்சி மாவட்டம், புதுக்குடியிருப்பு பிரதேச செயலாளர் பிரிவு என்பனவும்; மேற்கில் துணுக்காய் பிரதேச செயலாளர் பிரிவு, மாந்தை கிழக்கு பிரதேச செயலாளர் பிரிவு என்பனவும்; தெற்கில் வவுனியா மாவட்டமும், கிழக்கில் கரைதுறைப்பற்று பிரதேச செயலாளர் பிரிவும், புதுக்குடியிருப்பு பிரதேச செயலாளர் பிரிவும் எல்லைகளாக உள்ளன.
இப்பிரிவு --- சதுர கிலோமீட்டர் பரப்பளவு கொண்டது.
குறிப்புக்கள்
<References/>
வெளியிணைப்புக்கள்
பகுப்பு:முல்லைத்தீவு பகுப்பு:முல்லைத்தீவு மாவட்டப் பிரதேச செயலாளர் பிரிவுகள்
ஜார்கிராம் மாவட்டம்
ஜார்கிராம் மாவட்டம் (Jhargram district) (வங்காளம்: ঝাড়গ্রাম জেলা) இந்தியாவின் மேற்கு வங்காள மாநிலத்தின் வர்த்தமான் கோட்டத்தில் உள்ளது. மேற்கு வங்காள மாநிலத்தின் 23 மாவட்டங்களில்  ஒன்றாகும். இதன் தெற்கில் சுவர்ணரேகா ஆறு பாய்கிது. இதன் நிர்வாகத் தலைமையிட நகரம் ஜார்கிராம் ஆகும்.
நிறுவப்பட்ட நாள்
மேற்கு மிட்னாபூர் மாவட்டத்தின் தென்மேற்குப் பகுதிகளைப் பிரித்து, 4 ஏப்ரல் 2017 அன்று, மேற்கு வங்காளத்தின் 23வது மாவட்டமாக ஜார்கிராம் மாவட்டம் நிறுவப்பட்டது. இம்மாவட்டத்தின் தலைமையிட நகரம் ஜார்கிராம் ஆகும்.
புவியியல்
சோட்டா நாக்பூர் மேட்டு நிலத்தின் அடிவாரப் பகுதியில் கற்களும், மண்ணும் கொண்ட வளமற்றப் பகுதியில் ஜார்கிராம் மாவட்டம் உள்ளது.
மக்கள் தொகையியல்
3,037.64 சதுர கிலோ மீட்டர் பரப்பளவு கொண்ட ஜார்கிராம் மாவட்டத்தின், 2011ம் ஆண்டின் மக்கள் தொகை கணக்கெடுப்பின் படி, மக்கள் தொகை 11,36,548 ஆக உள்ளது. இம்மாவட்டத்தின் மொத்த மக்கள் தொகையில் 96.52% மக்கள் கிராமப்புறங்களிலும், 3.48% மக்கள் கிராமப்புறங்களில் வாழ்கின்றனர்.
ஜார்கிராம் மாவட்டத்தின் மொத்த மக்கள் தொகையில் 20.11% பட்டியல் சமூகத்தினரும், 29.37% பட்டியல் பழங்குடி மக்களும் வாழ்கின்றனர்.
மாவட்ட நிர்வாகம்
ஜார்கிராம் உட்கோட்டத்தை மட்டுமே கொண்ட ஜார்கிராம் மாவட்டத்தில் ஜார்கிராம் நகராட்சி, பின்பூர்;I, பின்பூர்;II, ஜாம்போனி, ஜார்கிராம், கோபிவல்லபபூர்;I,  கோபிவல்லபபூர்;II,  நயாகிராம் மற்றும் சங்க்ரயில் என  8 ஊராட்சி ஒன்றியங்களும் 2513 கிராமங்களும், 79 கிராமப் பஞ்சாயத்துகளும் கொண்டது. இம்மாவட்டத்தின் ஒரே நகரமான ஜார்கிராம், ஒரு நகராட்சியாகும்.
சாலைகள்
ஆசியான் நெடுஞ்சாலை எண் 46 ஜார்கிராம் நகரத்தின் வழியாகச் செல்கிறது. மேலும் தேசிய நெடுஞ்சாலை எண் 6 மற்றும் மாநில நெடுஞ்சாலை எண் 9 மற்றும் 5, ஜார்கிராம் நகரத்துடன் மிட்னாப்பூர், கரக்பூர், துர்க்காப்பூர், ஆசான்சோல், பாங்குரா, புருலியா, ஹால்டியா, கொல்கத்தா, ஹவுரா நகரங்களை இணைக்கிறது.
மழை பொழிவு
தென்மேறு பருவ மழைக் காலமான சூலை முதல் செப்படம்பர் மாதங்களில் நன்கு மழை பொழிகிறது. ஜார்கிராம் மாவட்டத்தின் ஆண்டு சராசாரி மழைப் பொழிவு 1400 மில்லி மீட்டராகும்.
வெளி இணைப்புகள்
பகுப்பு:மேற்கு வங்காள மாவட்டங்கள் *
எம். ஏ. வாகீத்
'''எம். ஏ. வாகீத்' (M.A. Vaheed'') ( അഡ്വ. എം.എ. വാഹിദ് ) (பிறப்பு 14 மார்ச் 1950) ஓர் இந்திய அரசியல்வாதியும், கேரளாவைச் சேர்ந்த வழக்கறிஞரும் ஆவார். இந்திய தேசிய காங்கிரசைச் சேர்ந்த இவர் கேரள சட்டமன்றத்தில் 15 ஆண்டுகள் கழக்கூட்டம் சட்டப் பேரவை உறுப்பினராக இருந்தார்.
அரசியல் வாழ்க்கை
கேரளாவில் இந்திய தேசிய காங்கிரசின் மாணவர் பிரிவான கேரள மாணவர் ஒன்றியம் மூலம் வாகீத் அரசியலில் நுழைந்தார். இவர் வட்டச் செயலாளர், மாவட்ட துணைத் தலைவர், மாவட்ட பொதுச் செயலாளர் என பணியாற்றினார். கல்லூரியில் படிக்கும்போது 1970களில் தனியார் கல்லூரி வேலைநிறுத்தத்தில் தீவிரமாகப் பங்கேற்ற இவர், செம்பழந்தி சிறீ நாராயணா கல்லூரியில் இருந்து வெளியேற்றப்பட்டார். பின்னர் இவர் நிலமேல் என்எஸ்எஸ் கல்லூரியில் சேர்ந்து படிப்பைத் தொடர்ந்தார்.
பதவிகள்
வாகீத் 1978 ல் திருவனந்தபுரம் மாவட்ட இளைஞர் காங்கிரசு, 1983 முதல் 1989 வரை கனியாபுரம் தேங்காய் நார் கூட்டுறவு சங்கம், 1993இல் அந்தூர்கோணம் சேவை கூட்டுறவு வங்கி, 1985 இல் முறைசாரா கல்வி மற்றும் மேம்பாட்டுக்கான கேரள சங்கத்தின் தலைவர் என பல பதவிகளை வகித்துள்ளார். இந்திய தேசிய தொழிற்சங்க காங்கிரசுடன் இணைந்த தொழிற்சங்கங்களை ஒருங்கிணைப்பதில் இவர் முக்கிய பங்கு வகித்தார். இவர் 1983 இல் யூத் எக்ஸ்பிரஸ் நாளிதழ் என்ற பத்திரிக்கையைத் தொடங்கினார்.
வாகீத் கேரள மாநில சட்டமன்றத்திற்கு 2001இல் உறுப்பினரானார். 2006, 2011 ஆம் ஆண்டுகளில் மாநில சட்டமன்றத் தேர்தலில் போட்டியிட்டு தொடர் வெற்றிகளைப் பெற்றார். 2016 சட்டமன்றத் தேர்தலில், இவர் இந்திய கம்யூனிஸ்ட் கட்சியின் (மார்க்சிசம்) கடகம்பள்ளி சுரேந்திரனிடம் 11,477 வாக்குகள் வித்தியாசத்தில் தோற்றார். பாரதிய ஜனதா கட்சியின் வி முரளிதரன் இரண்டாவதாகவும், இவர் மூன்றாவதாகவும் வந்தார்.
சொந்த வாழ்க்கை
முகமது காசிம் - முகம்மது உம்மல் தம்பத்யருக்கு 14 மார்ச் 1950 இல் கனியாபுரத்தில் வாகீத் பிறந்தார். அறிவியலில் பட்டம் பெற்ற பின்னர் இளங்கலைச் சட்டம் படித்து ஓர் வழக்கறிஞராக பயிற்சி செய்தார். இல்லிபா என்பவரை திருமணம் செய்து கொண்டார். இவர்களுக்கு இரண்டு மகள்கள் உள்ளனர்.
மேற்கோள்கள்
பகுப்பு:கேரள சட்டமன்ற உறுப்பினர்கள் பகுப்பு:மலையாள அரசியல்வாதிகள் பகுப்பு:வாழும் நபர்கள் பகுப்பு:1950 பிறப்புகள்
1995 வேலூர் கோட்டை சிறை தகர்ப்பு
1995 வேலூர் கோட்டை சிறை தகர்ப்பு என்பது 1995 ஆகத்து 15 அன்று வேலூர் சிறையில் 153 அடி நீள (47 மீட்டர்) சுரங்கப் பாதையை தோண்டி 43 விடுதலைப்புலி கைதிகள் தப்பிய நிகழ்வு ஆகும். இவ்வாறு தப்பியோடிய விடுதலைப் புலி கைதிகளில் 21 பேர் சில வாரங்களில் மீண்டும் கைது செய்யப்பட்டனர்.
மேற்கோள்கள்
பகுப்பு:தமிழ்நாட்டில் குற்றங்கள் பகுப்பு:தமிழீழ விடுதலைப் புலிகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:வேலூர் மாவட்டம் பகுப்பு:1995 நிகழ்வுகள் பகுப்பு:தமிழ்நாட்டு வரலாறு (1947- தற்போதுவரை)
டைனமோ நடவடிக்கை
டைனமோ நடவடிக்கை (Operation Dynamo) என்றழைக்கப்படும் டன்கிர்க் காலிசெய்தல் (Dunkirk Evacuations) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு காலிசெய்தல் நடவடிக்கை. மே 27-ஜூன் 4, 1940 காலகட்டத்தில் நடைபெற்ற இந்த நடவடிக்கை மூலம் பிரான்சில் போரிட்டுக் கொண்டிருந்த பிரிட்டனின் தரைப்படைகள் நாசி ஜெர்மனியின் படைகளிடமிருந்து தப்பி இங்கிலாந்து திரும்பின. இவர்களுடன் பிரான்சு படைவீரர்கள் ஆயிரக்கணக்கானோரும் ஆங்கிலக் கால்வாய் வழியாக இங்கிலாந்துக்குத் தப்பினர். பத்து நாட்கள் நடந்த இந்த நடவடிக்கையில் சுமார் 850 கப்பல்கள், படகுகள் மற்றும் தோணிகள் பயன்படுத்தப்பட்டன. மொத்தம் 338,226 வீரர்கள் இவ்வாறு ஜெர்மனி படைகளிடமிருந்து தப்பினர். இந்த காலி செய்யும் நடவடிக்கை பிரான்சின் டன்கிர்க் துறைமுகத்திலிருந்தும் அதன் அருகிலுள்ள கடலோரப் பகுதிகளிலிருந்தும் மேற்கொள்ளப்பட்டது.
பின்புலம்
1940ல் நாசி ஜெர்மனியின் படைகள் மேற்கு ஐரோப்பாவின் பெரும்பகுதியைக் கைப்பற்றி விட்டன. பெல்ஜியம், நெதர்லாந்து, டென்மார்க், நார்வே பொன்ற நாடுகள் நாசி போர் எந்திரத்தின் வலிமையின் முன்னால் ஈடுகொடுக்க முடியாமல் ஒன்றன்பின் ஒன்றாக சரணடைந்தன. மே 1940ல் பிரான்சு சண்டையில் ஜெர்மனி படைகள் பிரான்சு நாட்டு படைகளை முறியடித்து வேகமாக முன்னேறி வந்தன. பிரான்சின் பெரும்பகுதி ஜெர்மனியால் கைப்பற்றப்பட்டது. பிரான்சின் சார்பில் போரிட வந்திருந்த பிரிட்டன் படையினரும் எஞ்சியிருந்த பிரெஞ்சுப் படையினரும் டன்கிர்க் துறைமுகத்தருகே ஜெர்மன் படைகளால் சுற்றி வளைக்கப்பட்டனர். கடைசியாக நடந்த டன்கிர்க் சண்டையில் தோல்வியடைந்த பின்னர் எஞ்சியிருந்த படைகளைக் காலி செய்து இங்கிலாந்துக்கு கொண்டு வரவேண்டும் என்று நேச நாட்டுத் தலைவர்கள் முடிவு செய்தனர்.
காலி செய்தல்
மே 1940 இறுதி வாரத்தில் பிரானிசிலிருந்த பிரிட்டிஷ் படைகள் டன்கிர்க் துறைமுகத்தருகில் ஜெர்ன்மனி படையினரால் சுற்றி வளைக்கப்பட்டன. அவர்களை காப்பாற்றி இங்கிலாந்துக்கு பத்திரமாக கொண்டு வர ஆங்கிலக் கால்வாயை கடக்க வேண்டும். ஜெர்மன் யு-போட்டுகள் (நீர்மூழ்கிகள்), லுஃப்ட்வாஃபே (விமானப்படை) விமானங்கள் ஆகியவற்றின் இடையறாத தாக்குதல்களுக்கிடையில் இந்த நடவடிக்கை மேற்கொள்ளப்பட்டது. இதில் இங்கிலாந்தில் இருந்த அனைத்து வகை படகுகளும் ஈடுபட்டன. பிரிட்டிஷ் கடற்படை கப்பல்களைத் தவிர தனியார் படகுகள், மீன்பிடிக் படகுகள், சொகுசுப் படகுகள், சிறு படகுகள், உயிர்காப்புப் படகுகள் என கடலில் செல்லக்கூடிய அனைத்து வகைக் கப்பல்களும் பிரிட்டிஷ் படைகளை ஏற்றிச் சென்றன. டன்கிர்க் துறைமுகத்திலும், அதைச் சுற்றியுள்ள கடற்கரைகளிலும் நாள்தோறும் ஆயிரக்கணக்கான வீரர்கள் படகுகளிலேறி இங்கிலாந்து திரும்பினர். எந்நேரமும் ஜெர்மனி படைகள் டன்கிர்கைத் தாக்கிக் கைப்பற்றலாம் என்ற அச்சுறுத்தலுக்கிடையே இந்த நடவடிக்கை நடந்தேறியது. மேற்கு போர்முனையில் மாதக்கணக்கில் தொடர்ந்து சண்டையில் ஈடுபட்டிருந்த ஜெர்மன் படைக்கு சற்றே ஓய்வு அளிப்பதற்காக ஜெர்மன் தளபதிகளும் ஹிட்லரும் டன்கிர்கைத் தாக்க வேண்டாம் என்று உத்தரவிட்டனர். ஜெர்மனி தரைப்படைப் பிரிவுகள் டன்கிர்க்கும் சில கிலோமீட்டர் தொலைவில் தங்கள் முன்னேற்றத்தை தற்காலிகமாக நிறுத்திக் கொண்டன. இதனால் நேசநாட்டுப் படைகளுக்கு மேலும் சில நாட்கள் அவகாசம் கிடைத்தது. பத்து நாட்கள் நடந்த இந்தப் நடவடிக்கையில் மொத்தம் 338,226 (198,229 பிரிட்டிஷ் மற்றும் 139,997 பிரெஞ்சு) படைவீரர்கள் காப்பாற்றப்பட்டனர்.